jäsenhinta 265€, normaalihinta 325€. Hintoihin lisätään alv 24%. Hinta sisältää kahvituksen, koulutuksen ja koulutusmateriaalit.
Laki tulotietojärjestelmästä hyväksyttiin eduskunnassa 19.12.2017. Uusi laki muuttaa täysin palkkoja ja muita suorituksia koskevia ilmoitusmenettelyjä.
Koulutuksen kuvaus Laki tulotietojärjestelmästä hyväksyttiin eduskunnassa 19.12.2017. Uusi laki muuttaa täysin palkkoja ja muita suorituksia koskevia ilmoitusmenettelyjä. 1.1.2019 alkaen työnantajat ilmoittavat palkanmaksusta tulorekisteriin maksutapahtumakohtaisesti viimeistään 5 kalenteripäivää palkanmaksun jälkeen. Samalla nykyinen vuosi- ja kausiveroilmoitusmenettely jää historiaan. Koulutuksessa käymme läpi uudet ilmoitusmenettelyt ja niiden vaikutukset työnantajayritysten ja tilitoimistojen kannalta. Sisältö tulorekisterihankkeen tausta ja tavoitteet mitkä tahot saavat tietoja tulorekisteristä? mitkä maksut ilmoitetaan tulorekisteriin? milloin ja miten tiedot on ilmoitettava? myöhästymismaksut ilmoituksen tietosisältö tietojen korjaaminen mitkä ilmoitukset jäävät pois? voimaantulo ja siirtymäsäännöt
350 / 525 eur. Hintoihin lisätään alv. Hinta sisältää kahvitukset, koulutuksen, koulutusmateriaalit ja lounaan.
Koulutuksessa opit luomaan, muokkaamaan ja muotoilemaan vuorovaikutteisia yhteenvetoraportteja Excelin Pivot-toiminnon avulla.
Tiedon analysointi Excelissä Pivot-taulukoilla
Koulutuksessa opit luomaan, muokkaamaan ja muotoilemaan vuorovaikutteisia yhteenvetoraportteja Excelin Pivot-toiminnon avulla. Kurssilla opit tekemään myös erilaisia laskutoimituksia Pivot-taulukkoraportissa, ryhmittelemään tietoa, luomaan Pivot-kaavioita sekä tulostamaan halutut tiedot. Opit myös mitä muotovaatimuksia pivotoitavalta aineistolta vaaditaan. Kurssi sisältää paljon käytännönläheisiä harjoituksia. Ohjelmaversio Tämä koulutus soveltuu Excelin 2010, 2013 ja 2016 Windows-versioille sekä Macin Excel 2016-versiolle. Sisältö Mikä on pivot taulukko Millaisissa tilanteissa Pivot-taulukoita kannattaa käyttää? Pivot-taulukkoraporttien käyttötarkoitus Pivotoitavan aineiston valmistelu Mitä pivotoitavalta aineistolta vaaditaan? Luettelomuotoisen Excel-taulukon muokkaaminen pivotoitavaan muotoon. Tiedon tiivistäminen ja kysymysten asettaminen. Muotoile taulukoksi -toiminto Miten Muotoile taulukoksi –toiminto liittyy pivotointiin ja mihin muuhun sitä voisi käyttää? Taulukoksi muotoilu sekä taulukon ominaisuudet. Pivot-taulukkoraportin muodostaminen Miten luon Pivot-taulukon? Peruspivotin luonti Excel-taulukosta. Pivotin luonti ulkoisista tietolähteistä Työkirjan sisäinen tietomalli Pivotin lähteenä. Usean Excel-taulukon tietojen yhdistäminen ja pivotointi Miten rakennan Pivot-taulukon ja muokkaan rakenteita? Rivi-, Sarake- ja Arvo-kentät sekä suodattimet. Pivotin dynaamisuus. Laskenta Pivot-taulukon Arvo-kentissä Millä funktioilla on mahdollisuus tehdä laskentaa? Pivot-taulukon Arvo-kentän asetukset ja käytettävät funktiot. Onko Arvo-kentässä muita laskentamahdollisuuksia? Jatkolaskennan tekeminen Tiedon näyttömuodoilla. Osien ryhmitteleminen Pivot-taulukon tai -kaavion kentissä Voinko tehdä rivi- tai sarakeotsikoista ryhmiä? Valittujen tietojen ryhmittely Saanko ryhmiteltyä esim. päivämääriä sisältävän kentän tiedot kuukausiksi? Päivämäärä- ja arvokenttien ryhmittely. Pivotin laskentaominaisuuksia Voiko Pivotissa olevilla kentillä laskea? Laskettujen kenttien ja laskettujen kohteiden eli osien luonti. Voinko viitatata Pivot-taulukossa olevaan arvoon muualla Excelissä olevasta kaavasta? Nouda.Pivot.Tiedot –funktio. Välisummat tietokentissä Saanko taulukossa näkymään useampia välisummia? Pivot-taulukon kentän asetukset. Pivot-taulukon muotoilu Pystynkö muuttamaan taulukon ulkoasua sekä näytettäviä tietoja? Pivot-taulukkotyylit, suodatukset, raportin asettelumallit yms. Dynaaminen suodatus Pivot-taulukoissa Voinko käyttää samaa suodatinta useampaan Pivot-taulukkoon? Taulukoiden suodattaminen osittajilla. Miten luon helpoimmin aikatietoja käyttävän suodattimen? Taulukoiden suodattaminen aikajanalla (ei versiossa 2010!) Pivot-kaaviot Voinko tehdä Pivot-taulukon tiedoista kaavion? Pivot-kaaviot.
Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi
Maria Jotunin huvinäytelmä Tohvelisankarin Rouva Jurvan teatterin syksyssä!
Tohvelisankarin Rouva Jurvan Teatterissa
Tänä syksynä tuomme näyttämölle uutta vanhaa Maria Jotunin näytelmän: TOHVELISANKARIN ROUVA. Ohjaajalta lainattua: ”Maria Jotunin näytelmässä TOHVELISANKARIN ROUVA riitelevät raha ja rakkaus. Jotunin klassikko riemastuttaa ja herättää ajatuksia edelleen. Nuo ikiaikaiset teemat koskettavat meitä jokaista, vaikka yhteiskunta ympärillämme on muuttunut. Ihmisen perusvietit eivät muutu! Jotuni kirjoittaa komediaa, mutta Jurvan näyttämöllä ilmaisu menee lähelle farssia! Vakavakin tilanne pyörähtää päälaelleen! Ihminen on raadollisuudessaan ja intohimossaan aika koominen otus! Sodassa ja rakkaudessa kaikki keinot ovat, tunnetusti, luvallisia! Tervetuloa yllättävien käänteiden ja vaihtuvien tilanteiden pyörteisiin!” -Eija-Irmeli Lahti- Ensi-iltamme on 6.10.2018 klo.18.00 Jurvan Teatteritalolla. Liput 20€ / Ryhmätarjous (sisältää väliaika tarjoilun) Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi Esitysaikataulun löydätte: www.jurvanteatteri.fi tai Facebookista: Jurvan Teatteri
Suomalainen kansallispuku -näyttely avautuu 21.10.2018
Suomalainen kansallispuku -näyttelyn kaikille avoimet avajaiset
Törnävän museoalue, Kivinavetta, Törnäväntie 23
Avajaisten ohjelma klo 14.00 näyttelyn avauspuheenvuoro, Anneli Jäätteenmäki klo 14.15 kansantanssiesitys, Lakeuden kansantanssijat, Seinäjoki. Ohjaus Paula Saarimaa, säestys Timo Saarimäki. Näyttely on avoinna 21.10.2018 - 6.1.2019 Näyttelyyn liittyvät muut tapahtumat: 2.11.2018 klo 15.00—17.30 Pulmia puvun kanssa? Kansallispukuneuvontaa. 7.11.2018 klo 16.00 Anita Malkamäen runoja, säestys Leena Kosola
Lempeä draama naisten välisestä, kaiken kestävästä ystävyydestä.
Nyt ensi kertaa suomeksi nähtävä tanskalaisnäytelmä kuvaa sitä, mitä ystävän eteen on valmis tekemään. Susanna on vahva oman tiensä kulkija: menestynyt, hauska, elämässään pitkälle päässyt toimittaja. Eronnut ja lapseton nainen osaa nauttia vapaudestaan, työstään ja rakkaiden ystäviensä seurasta. Mutta edessä on ylittämätön este. Susanna joutuu kohtaamaan oman heikkoutensa sairastuessaan Alzheimerin tautiin vain vähän yli viisikymppisenä. Kun näppäimistö ei enää tottele ja keittiö vaihtelee paikkaa, on ystävien aika tulla hätiin. Rooleissa: Liisu Aurasmaa, Maria Pere, Mari Pöytälaakso ja Mia Vuorela
50-luvun Lontooseen sijoittuva tarina vähemmän välkystä rikolliskoplasta. Iäkäs leskirouva tarjoaa vuokralle huteran talonsa ullakkohuoneistoa. Kämppä sopii enemmän kuin hyvin suurryöstöä suunnittelevan konnakvintetin tarpeisiin. Kaikki menee putkeen, kunnes rouva pääsee perille miesten todellisista puuhista ja hulvaton pudotuspeli alkaa. Miten vaikeaa vanhan mummelin kolkkaaminen muka voi olla? Oman mausteensa soppaan tuovat sairas papukaija, virttyneet jousisoittimet sekä Juho Lindströmin nerokas lavastus. Rooleissa: Sari Jokelin, Heikki Vainionpää, Esa Ahonen, Pekka Hänninen, Jani Johansson, Jukka Puronlahti ja Jari Jaakonaho
Valo- ja kaupunkitapahtuma ValotON tuo valoa ja elämyksellisyyttä pimeään vuodenaikaan!
Seinäjoen kaupungin kulttuuripalvelut yhteistyökumppaneineen
Valo- ja kaupunkitapahtuma ValotON tuo valoa ja elämyksellisyyttä pimeään vuodenaikaan! Viikon ohjelmassa on kaikille avoimia työpajoja, esityksiä sekä valotaidetta. Ohjelma on kaikille avointa ja maksutonta. MAANANTAI 15.10. 16.30 Keitä olemme? Mistä tulemme? Minne menemme? –luento. Lasse Ilves, Lakeuden Ursa. Apila-kirjaston Jaaksi-sali (Alvar Aallon katu 14). TIISTAI 16.10. Klo 12.00 Valopinssi-työpaja. Nuorisotila DIXI, (Urheilutie 2, Peräseinäjoki.) KESKIVIIKKO 17.10. 18—20 Avoimet ovet Lakeuden Ursan tähtitornilla. (Tähtitornintie 74) Tervetuloa tutustumaan tähtitieteeseen! Kelin salliessa mahdollista ihailla tähtitaivasta kaukoputkella ja kiikarilla. TORSTAI 18.10. 12—16 Teatterin Satuviikko. Aallon kirjaston Studio (Koulukatu 21) Aladdin-aiheisia satuja valoisissa tunnelmissa. Järj. Seinäjoen kaupunginteatteri. 17—20 Pimeä näyttelyilta. Seinäjoen Taidehalli (Upankatu 3). Vesi, valo ja ääni! -työpaja. Taiteilija Petri Loues. Devil’s Lungs –VR-elokuva. Taideyliopiston Sibelius-Akatemian Seinäjoen yksikkö ja Valakia. Pimeät näyttelyopastukset Silence-näyttelyyn klo 17.30, 18.15 ja 19.00. Helin ja Tuubiviiva klo 19.00 PERJANTAI 19.10. 17—21 ValotON-ilta. Aalto-keskus (Koulukatu 21). Ohjelmassa mm. valoteoksia, työpajoja, nuorten elokuvanäytös ja esityksiä. Koko ohjelma: www.seinajoki.fi/valoton Pidätämme oikeuden muutoksiin.
Ainutlaatuinen virtuaalitekniikkaa hyödyntävä tanssielokuva
Taideyliopiston Sibelius-Akatemian Seinäjoen yksikkö
Taideyliopiston Sibelius-Akatemian Seinäjoen yksikkö tuottaa Devil´s Lungs -elokuvan Seinäjoelle osaksi ValotON-tapahtuman Pimeää näyttelyiltaa 18.10.18. Palkitun yhdysvaltalaisen tanssielokuvaohjaaja Alla Kovganin elokuva ottaa askeleen kohti virtuaalista elokuvakerrontaa 360°/3D-teoksessaan. Teos on feminististä naisenergiaa juhlistava tanssin ja musiikin ilotulitus, joka ilmentää vanhaa suomalaista legendaa haitarista pirun soittimena. Elokuvan kesto 10 min. Teos katsotaan virtuaalilaseilla, kerralla katsomaan mahtuu kaksi henkilöä. Tapahtuma järjestetään osana ValotON-tapahtuman Pimeää näyttelyiltaa Seinäjoen taidehallilla.
Saksofonisti William Suvanteen Chess'n Jazz -kiertue tuo shakin ja jazzin konkreettisesti yhteen.
Suomen taiturimaisimpiin saksofonisteihin lukeutuva William Suvanne julkaisee uuden, shakin ja jazzin maailmoja luovasti yhdistelevän albuminsa Chess'n Jazz 28. syyskuuta, ja tekee syksyn aikana yhtyeineen 18 paikkakunnalle ulottuvan Suomen-kiertueen. Suomen Jazzliiton ja Suomen Shakkiliiton kanssa yhteistyössä järjestettävä valtakunnallinen kiertue tuo shakin ja live-jazzin konkreettisesti yhteen, kun keikkojen yhteydessä mitellään paikallisten shakkikerhojen avustuksella toteutetuissa shakkiturnauksissa. William Suvanteen kanssa levyllä ja kiertueella soittavat kitaristi Varre Vartiainen, pianisti Mikael Jakobsson, basisti Tuure Koski sekä rumpali Mikko Arlin.
14€ 2 vuotta täyttäneiltä. Perhe/ryhmälippu 4hlö 50€ + toimitusmaksu. Alle 2-v. maksutta sylissä.
JOKERI POKERI BOX! 40-v Juhlakiertue ”Vain Lapsille. Ja Aikuisille”
JOKERI POKERI BOX! 40-v Juhlakiertue ”Vain Lapsille. Ja Aikuisille” Lasten ja aikuisten legendaarinen kestosuosikki ja Pikku Kakkosesta tuttu maailmanmestari-taikuri Simo Aalto on koko Suomen kattavalla 40-v. taiteilijajuhlakiertueella yhdessä avustaja-vaimonsa Kirstin kanssa. Uudessa koko perheen taikashowssa nähdään mestaritaikurin osaamisen koko kirjo: vaativista sorminäppäryystempuista aina hämmästyttäviin illuusioihin saakka. Mukana on myös hulvatonta vatsastapuhumista, imitaatiota ja aina yhtä ällistyttävää ajatusten lukua Simon tapaan . Ja tietysti lapset saavat auttaa taikuria kiperissä tilanteissa! - Taikuus kuuluu kaikille. Siksi JuhlaShown nimeksi on annettu ”Vain Lapsille. Ja Aikuisille” , kertoo Simo ja jatkaa: - Pitkän urani aikana on jo yksi sukupolvi, ysärilapset, kasvanut aikuisiksi ja he tulevat nyt omien lastensa kanssa katsomaan lapsuutensa idolia, siksi haluan tarjota iloa ja ihmetystä kaikenikäisille. Esityksessä mieli virkistyy ja arjen pyöritys unohtuu hetkeksi. Sanalla sanoen luvassa on laadukasta estradiviihdettä! Simon mukaansa tempaava esiintyminen ja ilmiömäinen kyky ottaa yleisönsä takaavat, että taikapillerin vaikutus säilyy pitkään! Mukana hauskanpidossa ovat myös Simon ja Kirstin ihanat eläinystävät. Kesto 1h